Diari Oficial de la Generalitat Valenciana


Sumari del DOGV 6116, del 05-10-2009 (2009/11030)

RESOLUCIÓ de 29 de setembre de 2009, de la directora general d'Avaluació, Innovació, Qualitat Educativa i de la Formació Professional, per la qual s'amplia el termini de presentació de justificacions de les ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats, per a l'exercici 2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6116

Data del DOGV
:   05-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/11796


Data del document
:   29-09-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * suport econòmic
    * mètode pedagògic
    * ajuda pública

RESOLUCIÓ de 29 de setembre de 2009, de la directora general d'Avaluació, Innovació, Qualitat Educativa i de la Formació Professional, per la qual s'amplia el termini de presentació de justificacions de les ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats, per a l'exercici 2009. [2009/11307]  
Per Orde de 15 de desembre de 2008, de la Conselleria d'Educació es van convocar ajudes econòmiques destinades al manteniment dels gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 2009 (DOCV núm. 5925, de 2 de gener). Aquesta orde va ser modificada per l'Orde de 30 de gener de 2009, (DOCV núm. 5953, de 12 de febrer), establint-se en l'apartat 3 de la base 11, que el termini màxim per a justificar la subvenció concedida finalitzaria el 30 de setembre de 2009.  
Les ajudes mencionades, van ser concedides per Resolució de 19 de juny de 2009, de la Direcció General d'Avaluació, Innovació, Qualitat Educativa i de la Formació Professional (DOCV núm. 6044 de 26 de juny) i correcció d'errors que establia el 30 de setembre de 2009 com l'últim dia de presentació de la justificació (DOCV núm. 6047 d'1 juliol).  
No obstant això, aquesta Direcció General considera aconsellable la seua ampliació fins una data posterior, en la mesura que no perjudica tercers, d'acord amb l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú (BOE 27de novembre de 1992). Per tot això, de conformitat amb la disposició final primera de l'Orde de 15 de desembre de 2008, modificada per l'Orde de 30 de gener de 2009, per la qual s'autoritza a aquesta Direcció General per a l'ampliació dels terminis de presentació de les justificacions de les subvencions, resolc:  
Únic  
S'amplia, fins al 21 d'octubre de 2009, el termini de què disposen els beneficiaris de les subvencions concedides en la dita convocatòria per a presentar les justificacions en la forma establida en la base 11, apartat 1, de l'Orde de 15 de desembre de 2008, modificada per l'Orde de 30 de gener de 2009.  
La present resolució entrarà en vigor el mateix dia que es publique en el Diari Oficial de la Comunitat Valenciana, però produirà efectes des de l'endemà a la finalització del termini de presentació de justificacions establit en l'esmentada orde de convocatòria.  
València, 29 de setembre de 2009.- La directora general d'Avaluació, Innovació, Qualitat Educativa i de la Formació Professional: Auxiliadora Hernández Miñana.